IL-GĦANJA TA' POETA TAL-BIERAĦ Ta' KARMENU VASSALLO Ħolma ta' ġenn, ħuġġieġa nar, il-għanja Li darba fawret fih għabel u ntfiet, Il-ħajr kollu ta' ġmielha Nixef bħal warda u miet. Nixfu l-egħjun ta' qilltu u ta' nirienu, U ħajtu tkeffnet b'dak li seħħ u sar; Għostrot żgħużitu, u magħha Il-ħolm li ħolom tar. Minn dak l-għaġeb ta' ġenn jew ġenn tal-għaġeb Li bih Il-Bieraħ deher sabiħ bla qies, Ħorof Il-Lum għal kollox U f'gabar għomru ibbies, Tqalu saqajh, u ħdielu idejh, u qalbu Romlot mill-għana li tah isem żgħir, Li ġej iħossu jbeżżgħu ; Li għadda jġagħlu jgħir. Ġenna ta' dwal, ġenna ta' ġmiel li jgħaxxaq, Għad li miżgħuda għolliq u xwiek, għalih Kienet it-telgħa mwiegħra Ta' l-Idċal sabiħ. Mhux hekk in-niżla fejn f'riġlejha jmewweġ Beraħ ta' baħar u dagħbien ta' dlam B'sikta u ħemda ta' qabar, Tmiem in-nisel t'Adam, Isbaħ lejlet il-għid mill-jum ta' wara l Isbaħ tamtek f'li ġej minn sebħ il-lum X'jiswa li tasal fl-aħħar Għajjien f'xifer ir-rdum7 Hemm fit-tiċħid kull ġid tal-qalb. fil-għera Ġmiel il-ħeffa t'għasfur, għaxqa fl-imrar. Il-għanja. tal-poeta Bħad-deh'b mgħoddi min-nar, Ħlas l-uġigħ qawwi l-poeżija bnina; Ħajjitha d-dmugħ magħġun ma' ħobż il-hemm; Triqtha, t-triq tal-Kalvarju, Għajn ta' ċarċir ta' demm. Imħabbitha, bħan-nar, tikwi w-iddewweb U tħoll il-ġisem, imma tqawwi l-qlub. Kull min iħobb fis-sewwa Sehmu li jmut mislub l